**P O S L O V N I K**

 **POSTOPKA IZBORA PREDSTAVNIKOV NEVLADNIH ORGANIZACIJ**

**V regijsko koordinacijsko skupino za oblikovanje REGIONALNIH izvedbenih načrtov**

 **na področju socialnega varstva V GORIŠKI RAZVOJNI REGIJI**

1. **člen**

**(uvodne določbe)**

1. Ta poslovnik ureja postopek izbora predstavnikov in predstavnic (v nadaljevanju predstavnik) nevladnih organizacij s področja socialnega varstva (v nadaljevanju: predstavnik NVO) v koordinacijsko skupino za oblikovanje regionalnih izvedbenih načrtov na področju socialnega varstva v Goriški razvojni regiji (v nadaljevanju GRR).
2. Postopek izbora predstavnika NVO iz prejšnjega odstavka vodi Ustanova Fundacija BiT Planota kot Stičišče nevladnih organizacij Severne Primorske / Goriške statistične (razvojne) regije (v nadaljevanju koordinator) na poziv Centra za socialno delo Nova Gorica (v nadaljevanju CSD Nova Gorica), prejetega 12. 11. 2013.
3. Postopek izbora predstavnikov NVO se vodi po načelih javnosti, preglednosti in enakopravnosti med nevladnimi organizacijami.
4. **člen**

 **(sklep in poziv)**

1. Postopek izbora predstavnikov NVO se prične s sklepom o začetku postopka in pozivom koordinatorja NVO s področja socialnega varstva.
2. V sklepu koordinator imenuje vodjo postopka ter komisijo. V komisijo se imenuje vodjo postopka in dva člana. Komisija vodi postopek izbora predstavnikov NVO v skladu s tem poslovnikom.
3. Člani komisije so lahko tudi osebe, pooblaščene za predstavljanje NVO, ki imajo pravico sodelovanja v postopku, in so izrazile interes za sodelovanje v komisiji.
4. Poziv iz prvega odstavka vsebuje najmanj:
* poziv NVO s področja socialnega varstva, da sodelujejo v postopku kot predlagatelji kandidatov za predstavnike socialnovarstvenih NVO,
* navedbo območij upravnih enot, v katerih NVO izvaja aktivnosti, da lahko predlaga kandidata,
* obrazec za predlaganje kandidatov,
* datum, do katerega se zbirajo predlogi za kandidate, ki ne sme biti pred potekom 10 dni od objave poziva,
* navedbo, da v Goriški razvojni regiji izvajajo dejavnosti na področju socialnega varstva,
* navedbo, da se izbira dva (2) predstavnika NVO in dva (2) namestnika NVO.
1. O pozivu koordinator na običajen način obvesti NVO in ga objavi na spletni strani koordinatorja.
2. **člen**

**(število predstavnikov)**

1. Po Pozivu CSD Nova Gorica, št. 024-1/2013, 11.11.2013, se na območju Goriške razvojne regije voli dva (2) predstavnika in dva (2) namestnika. Na območju posamezne upravne enote (Ajdovščina, Idrija, Nova Gorica ali Tolmin) se tako voli po enega (1) predstavnika oz. namestnika.
2. Vsak izmed štirih (4) predstavnikov mora predstavljati drugo področje socialno varstvenih programov.
3. **člen**

**(obrazec za predlaganje kandidatov)**

1. Obrazec za predlaganje kandidatov, ki je del poziva iz . člena tega poslovnika, obsega najmanj sledeče rubrike:
* osnovni podatki o NVO, ki kandidata predlaga (registrirano ime, poslovni naslov, kontaktni podatki za namene vodenja postopka izbora po tem poslovniku, kratek opis področja dela NVO),
* navedbo območij upravnih enot, v katerih NVO izvaja aktivnosti, da lahko predlaga kandidata,
* žig NVO in podpis zastopnika nevladne organizacije, ki kandidata predlaga (v kolikor NVO ne uporablja žiga, je to potrebno na obrazcu vidno navesti),
* ime in priimek kandidata za predstavnika NVO ter njegovo soglasje k predlogu;
* kratka predstavitev kandidata.
1. Na obrazcu za predlaganje kandidata se navede tudi sledeča pojasnila:
* da lahko sodelujejo samo NVO s področja socialnega varstva, ki izvajajo dejavnosti (tudi) v Goriški razvojni regiji,
* da ni potrebno, da NVO v postopku izbora zastopa njen zakoniti zastopnik, temveč jo lahko zastopa tudi druga pooblaščena oseba,
* da je lahko zastopnik NVO in kandidat ista oseba,
* da kandidat ne more biti oseba, ki je funkcionar ali uradnik v državnem organu ali samoupravni lokalni skupnosti,
* da se bo domnevalo, da se je kandidat odpovedal kandidaturi, v kolikor ne bo prisoten na predstavitvi kandidatov, na kateri bo med prisotnimi kandidati prišlo do imenovanja s soglasjem po 8. členu tega poslovnika, razen če bo do začetka predstavitve vodji postopka sporočil, da zanj ta domneva ne velja.
1. **člen**

**(zbiranje predlogov za kandidate in sestava seznama kandidatov)**

1. Kandidata lahko predlaga vsaka NVO s področja socialnega varstva, ki izvaja aktivnosti v upravni enoti, za katero predlaga kandidata.
2. Posamezna NVO lahko predlaga enega (1) kandidata v upravni enoti.
3. Koordinator zbira predloge za kandidate najmanj (10) deset dni od objave poziva, in sicer po navadni pošti, po elektronski pošti, po faksu ali osebno, v skladu s pogoji, navedenimi v pozivu.
4. Po poteku roka za zbiranje predlogov za kandidate, komisija pregleda prejete predloge in NVO, ki so upravičene predlagati kandidate in ki so oddale nepopolne predloge, pozove k dopolnitvi v roku enega (1) delovnega dneva. Predloge, ki so jih posredovale osebe, ki nimajo te pravice, se zavrže, o čemer jih komisija obvesti.
5. Po poteku roka za dopolnitev predloga iz prejšnjega odstavka, komisija odloči o popolnosti vseh dopolnjenih predlogov. Komisija zavrže nepopolne predloge, o čemer vodja postopka obvesti NVO, ki je predlog poslala.
6. Komisija na podlagi popolnih vlog oblikuje seznam kandidatov po posameznih upravnih enotah.
7. V kolikor je število kandidatov v posamezni upravni enoti enako številu NVO predstavnikov oz. njihovih namestnikov, postanejo predstavniki oz. namestniki vsi kandidati. O tem vodja postopka izda sklep o imenovanju predstavnikov oz. namestniki iz posamezne upravne enote, s čemer se postopek izbora zaključi.
8. Če število kandidatov ni enako številu NVO predstavnikov oz. namestnikov, vodja postopka nadaljuje s postopkom izbora in objavi seznam kandidatov.
9. Kandidat se lahko kandidaturi do izdaje sklepa o izboru predstavnika oz. namestnika NVO kadarkoli odpove.
10. **člen**

**(objava seznama kandidatov)**

1. Koordinator na svoji spletni strani objavi seznam kandidatov po posameznih upravnih enotah, tako da si le-ti sledijo po abecednem vrstnem redu priimkov kandidatov.
2. Vodja postopka ob objavi seznamov kandidatov določi ter objavi tudi datum in kraj predstavitve kandidatov v posamezni upravni enoti.

1. **člen**

**(predstavitev kandidatov)**

1. Predstavitev kandidatov se opravi z osebnimi predstavitvami kandidatov in vprašanji udeležencev.
2. Udeleženci predstavitve so kandidati in druga zainteresirana javnost.
3. **člen**

**(imenovanje s soglasjem)**

1. Imenovanje s soglasjem se opravi na način, da vodja postopka po predstavitvi kandidatov omogoči razpravo o najprimernejših predstavnikih NVO. Po takšni razpravi pozove prisotne kandidate, da povedo, ali se kateri odpoveduje kandidaturi in na ta način doseže, da vsi ostali kandidati postanejo predstavniki NVO brez volitev.
2. Vodja postopka lahko za namene spodbujanja imenovanja s soglasjem kandidatom omogoči medsebojno razpravo, pri kateri ni ostalih udeležencev predstavitve.
3. V kolikor v posamezni upravni enoti pride do imenovanja s soglasjem med prisotnimi kandidati, se domneva, da so ostali kandidati odstopili od kandidature, razen če so vodji postopka do začetka predstavitve sporočili, da takšna domneva za njih ne velja.
4. V kolikor pride do imenovanja s soglasjem, izda vodja postopka sklep o imenovanju kandidatov za predstavnike NVO, s čemer se postopek izbora zaključi.
5. Če vodja postopka oceni, da soglasja z imenovanjem ne bo možno doseči, lahko postopek imenovanja s soglasjem kadarkoli prekine in razpiše volitve po 9. členu tega poslovnika.
6. **člen**

**(razpis volitev)**

1. Volitve se razpišejo z objavo razpisa volitev na spletni strani koordinatorja, o čemer se na običajen način obvesti NVO.
2. Razpis volitev iz prvega odstavka tega člena vsebuje najmanj:
* poziv NVO s področja socialnega varstva, ki izvajajo svoje aktivnosti v posamezni upravni enoti v Goriški razvojni regiji, da sodelujejo v postopku kot upravičenec za volitve,
* navedbo upravne enote, v kateri NVO izvaja aktivnosti, da lahko predlaga kandidata,
* obrazec za glasovanje o kandidatu,
* datum, do katerega je možno glasovati,
* navedbo števila predstavnikov NVO oz. namestnikov, ki se volijo,
* naslovne podatke za pošiljanje glasov (poštni naslov, elektronski naslov, faks številka, uradne ure za osebno vročitev pri koordinatorju).
1. **člen**

**(obrazec za glasovanje)**

1. Obrazec za glasovanje iz 9. člena tega poslovnika obsega najmanj sledeče rubrike:
* osnovni podatki o NVO, ki glasuje (registrirano ime, poslovni sedež, kontaktni podatki za namene vodenja postopka izbora po tem poslovniku),
* navedbo upravne enote, v kateri NVO izvaja aktivnosti, da lahko predlaga kandidata,
* žig NVO (v kolikor posluje z žigom) in podpis zastopnika NVO, ki glasuje,
* oštevilčen seznam kandidatov za predstavnike NVO.
1. Seznam kandidatov za posamezno upravno enoto se ustvari na podlagi priimkov kandidatov tako, da si sledijo po abecednem vrstnem redu.
2. Na obrazec za glasovanje se navede tudi sledeča pojasnila:
* da lahko volijo samo NVO s področja socialnega varstva, ki izvajajo aktivnosti na območju posamezne upravne enote,
* da je podana glasovnica neveljavna, v kolikor ne vsebuje žiga NVO (v kolikor posluje z žigom) in podpisa zastopnika NVO,
* da je potrebno glasovati za vsaj enega (1) kandidata.
1. **člen**

**(potek glasovanja)**

1. Kandidate iz posamezne upravne enote lahko voli vsaka NVO s področja socialnega varstva, ki izvaja aktivnosti v tej upravni enoti.
2. Koordinator zbira glasovnice po navadni pošti, po elektronski pošti, po faksu ali osebno v skladu s pogoji, navedenimi v razpisu volitev.
3. Glasuje se tako, da se na glasovnici jasno in nedvoumno označi enega (1) kandidata.
4. Predpisanega obrazca za glasovanje (glasovnice) se ne sme spreminjati.
5. Rok za glasovanje je določen v pozivu NVO za glasovanje.
6. Po poteku roka za glasovanje komisija v roku (3) treh delovnih dni pregleda prejete glasovnice. Glasovnice se zavrže v primeru, da:

- so jih oddale osebe, ki nimajo pravice do glasovanja,

- iz njih ni razvidna jasna volja o glasovanju,

- na njih ni zadostnega števila glasov

- so kako drugače nepopolne.

1. **člen**

**(izbor kandidatov)**

1. V primeru, da prejmeta dva ali več kandidatov iz posamezne upravne enote enako število glasov, se o izidu odloči z žrebom.
2. V primeru, da izbrana predstavnika iz različnih upravnih enot delujeta na istem področju socialno varstvenega programa, se izbere kandidata z večjim številom glasov. V tem primeru se v upravni enoti, v kateri je kandidat z manjšim številom glasov, izbere naslednjega kandidata po številu glasov, v kolikor le-ta ne deluje na istem področju socialnega varstva kot prejšnji.
3. V primeru:
* da v kateri od upravnih enot ni prijavljenega kandidata ali
* izbrani kandidat deluje na istem področju socialnega varstva kot izbrani kandidati iz drugih upravnih enot in ima istočasno manjše število glasov od njih, se izbere kandidata iz preostalih upravnih enot glede na število glasov in z upoštevanjem področja socialno varstvenega programa.
1. Ali bo določena upravna enota imela predstavnika ali namestnika, se določi glede na najvišje število glasov kandidatov iz posamezne upravne enote. Upravni enoti, v katerih bosta izvoljena kandidata z večjim številom glasov, bosta imeli v regijski koordinacijski skupini predstavnika; upravni enoti, ki bosta imeli izvoljena kandidata z manjšim številom glasov, bosta imeli namestnika.
2. O izvoljenih kandidatih izda vodja postopka sklep o imenovanju, s čimer se postopek izbora zaključi.
3. **člen**

**(objava rezultatov in obveščanje)**

1. Koordinator ob izdaji sklepa o imenovanju predstavnikov NVO s področja socialnega varstva iz Goriške razvojne regije tega objavi na spletni strani in ga pošlje vsem NVO, ki so predlagale kandidate ter vsem NVO, ki so glasovale.
2. Koordinator posreduje sklep o imenovanju v treh (3) dneh od izdaje na CSD Nova Gorica.
3. **člen**

 **(nadomestni predstavnik)**

V kolikor izbrani kandidat za predstavnika NVO odstopi od tega položaja oz. preneha biti predstavnik NVO iz kakšnega drugega razloga, ga nadomesti naslednji kandidat, ki bi bil izbran za predstavnika NVO po določilih tega Poslovnika.

1. **člen**

**(veljavnost poslovnika)**

Ta poslovnik prične veljati naslednji dan po uskladitvi pripomb in objavi na spletni strani koordinatorja.